**NOTĂ INFORMATIVĂ**

**la proiectul Legii pentru modificarea Legii nr. 124/2022 privind identificarea electronica și serviciile de încredere**

|  |
| --- |
| **1. Denumirea autorului şi, după caz, a participanților la elaborarea proiectului** |
| Proiectul este elaborat de către Ministerul Dezvoltării Economice și Digitalizării încolaborare cu Serviciul de Informații și Securitate al Republicii Moldova. |
| **2. Condițiile ce au impus elaborarea proiectului de act normativ şi finalitățile****urmărite** |
| Condițiile care au impus elaborarea prezentului proiect de act normativ constituie nivelul scăzut de utilizare a serviciilor electronice, inclusiv a serviciilor de încredere calificate, precum și imposibilitatea utilizării serviciilor de încredere în raport cu persoanele din alte state, și lipsa mecanismului de recunoaștere internațională a acestora, fapt ce stagnează procesul de dezvoltare a țării, precum și îngreunează procesele de interacțiune la distanță între Republica Moldova și țările din Uniunea Europeană.Necesitatea elaborării proiectului rezultă inclusiv din necesitatea extinderii pieței serviciilor de încredere calificate, prin atragerea pe teritoriul Republicii Moldova a prestatorilor de servicii de încredere calificate la nivelul Uniunii Europene, precum și necesitatea unificării modelului de autorizare a prestatorilor de servicii de încredere. Totodată, apare necesitatea stabilirii mecanismului de asigurare a conformității, similar celui stabilit în statele membre UE, cum ar fi desfășurarea de către prestator de servicii de încredere a auditului de conformitate.Atragerea în Republica Moldova a prestatorilor de servicii de încredere calificate la nivel UE, va fi posibilă prin simplificarea procedurii de autorizare a acestora, astfel devenind mai atractivă pentru prestatorii de servicii de încredere străini.Cu referire la norma care exclude procedura aprobării tacite în privința acreditării prestatorilor serviciilor de încredere, menționăm că aceasta este necesară din considerentul importanței serviciului de încredere și urmările grave care ar putea succeda din cauza omiterii verificărilor de către o comisie de specialitate. Or, consecințele negative ar putea afecta nu doar autoritățile implicate în domeniul prestării serviciilor de încredere calificate, dar și cetățenii Republicii Moldova care ar alege să beneficieze de semnătură electronică, eliberată de către o entitate care nu a fost verificată de către organele competente.Totodată, pct. 3-5 din Art. I al proiectului pentru modificarea Legii nr. 124/2022, stabilește excluderea mecanismului de certificare a cheilor publice a prestatorilor de servicii de încredere calificați ca prestator de servicii de încredere de nivel superior.Suplimentar, eliminarea funcției de prestator de servicii de încredere de nivelsuperior, rezultă din necesitatea simplificării procedurii de funcționare a prestatorilor de servicii de încredere și va duce la independența tehnică a |

|  |
| --- |
| prestatorilor, cu posibilitatea implementării mai rapide a tehnologiilor noi îninfrastructura cheilor publice, fără necesitatea contrasemnării/certificării de fiecare dată a certificatelor cheilor publice la prestator de servicii de încredere de nivel superior, astfel economisind timpul, resursele tehnice și financiare. |
| **3. Descrierea gradului de compatibilitate pentru proiectele care au ca scop****armonizarea legislaţiei naţionale cu legislaţia Uniunii Europene** |
| Proiectul actului, nu are drept scop nemijlocit armonizarea legislației naționale culegislația Uniunii Europene și nu contravine legislației UE.Însă, prin proiectul actului normativ se instituie o normă primară care va sta la baza Hotărârii de Guvern prin care urmează a fi stabilite criteriile, specificațiile tehnice, standardele și procedurile minime pentru nivelurile de asigurare scăzut, substanțial și ridicat pentru mijloacele de identificare electronica, care va constitui în sine transpunerea propriu zisă a legislației UE, și anume a *Regulamentului de punere în aplicare (UE) 2015/1502 al Comisiei din 8 septembrie 2015 de stabilire a unor specificații și proceduri tehnice minime pentru nivelurile de asigurare a încrederii ale mijloacelor de identificare electronică în temeiul articolului 8 alineatul (3) din Regulamentul (UE) nr. 910/2014 al Parlamentului European și al Consiliului**privind identificarea electronică și serviciile de încredere pentru tranzacțiile electronice pe piața internă.* |
| **4. Principalele prevederi ale proiectului şi evidenţierea elementelor noi** |
| La moment, condițiile de autorizare a prestatorilor de servicii de încredere pe teritoriul Republicii Moldova este identic pentru toți solicitanții, inclusiv pentru cei care sunt deja recunoscuți ca fiind calificați la nivel european.Astfel, proiectul prevede:* instituirea unui mecanism nou de autorizare pe teritoriul Republicii Moldova a prestatorilor de servicii de încredere calificați la nivel de UE;
* implementarea organizării de către prestatorii de servicii de încredere a auditului de conformitate;
* excluderea necesității de certificare a cheii publice a prestatorilor de servicii de încredere calificate.

Totodată, Legea se completează cu pct.51 ce descrie nivelul de asigurare a mijloacelor de identificare electronică, precum și organul care va verifica conformitatea mijloacelor de identificare electronică. |
| **5. Fundamentarea economico-financiară** |
| Punerea în aplicare a legii nu va determina cheltuieli bugetare suplimentare, iarimplementarea tehnică a noilor servicii electronice de încredere este posibilă în cadrul infrastructurii cheilor publice deja existente. |
| **6. Modul de încorporare a actului în cadrul normativ în vigoare** |
| Actul prevede modificarea Legii nr. 124/2022 privind identificarea electronică șiserviciile de încredere, precum și necesitatea revizuirii de către Guvernul Republicii Moldova a actelor normative, pentru aducerea lor în concordanță cu legea. |

|  |
| --- |
| Astfel, după aprobarea proiectului urmează a fi modificată Hotărârea Guvernuluinr. 184/2023 pentru aprobarea Regulamentului privind activitatea prestatorilor de servicii de încredere calificați. |
| **7. Avizarea şi consultarea publică a proiectului** |
| În conformitate cu procedurile stabilite pentru transparența în procesul decizional şi în vederea elaborării actelor normative, Anunțul pentru inițierea elaborării proiectului de act normativ este plasat pe pagina web oficială a Ministerului Dezvoltării Economice și Digitalizării, rubrica Transparența/Anunțuri privind consultările publice, precum şi pe portalul guvernamental particip.gov.md. [https://particip.gov.md/ro/document/stages/\*/12221](https://particip.gov.md/ro/document/stages/%2A/12221). |
| **8. Constatările expertizei anticorupţie** |
| Expertiza anticorupție, urmează a fi efectuată în conformitate cu art. 35 din Legeanr. 100/2017 cu privire la actele normative și va fi luată în considerație ulterior, la etapa definitivări proiectului pentru promovarea în cadrul ședinței de Guvern. |
| **9. Constatările expertizei de compatibilitate** |
| Proiectul actului nu are drept scop armonizarea legislației naționale cu legislațiaUniunii Europene, respectiv, nu este necesar efectuarea expertizei decompatibilitate prevăzută la art. 36 din Legea nr. 100/2017 cu privire la actele normative. |
| **10. Constatările expertizei juridice** |
| Expertiza juridică, urmează a fi efectuată în conformitate cu art. 37 din Legeanr. 100/2017 cu privire la actele normative și va fi luată în considerație ulterior, la etapa definitivări proiectului pentru promovarea în cadrul ședinței de Guvern. |
| **11. Constatările altor expertize** |
| Prin scrisoarea nr. 13/1-812 din 15.03.2024, Analiza impactului și proiectul de act normativ a fost remis spre examinare și expertizare Grupului de lucru al Comisiei de stat pentru reglementarea activității de întreprinzător.În rezultatul ședinței Grupului de lucru din 26 martie, anul în curs, proiectul a fost susținut cu condiția luării în considerare a obiecțiilor și recomandărilor. |

**Secretar de stat Cătălina PLINSCHI**